Clovis I
I Clovis I no mpanorina ny tarana-mpanjaka Merôvinjiana ary mpanjaka voalohan' ny Franka; nanjaka tamin’ ny taona 481 ka hatramin’ ny taona 511 izy. Teraka tamin' ny taona 466 tao Tournai ary maty tamin' ny 27 Nôvambra 511 tao Paris izy.

Mpanjaka voalohany tao Belzika Faharoa, faritra avaratra amin' i Frantsa ankehitriny, nandresy an' i Soissons i Clovis tamin' ny taona 486 ary nanitatra ny tany fananany manerana an' i Galia Avaratra manontolo.

Tamin' ny manodidina ny taona 498 dia niova ho kristiana niaraka tamin’ ny miaramilany an’ arivony maro izy, avy eo nandresy ny tapany atsimo-andrefana amin' i Galia. Nataony renivohitry ny fanjakany i Paris, izay niitatra hatrany amin’ ny tangorom-bohitra Pyrénées ka hatrany amin’ ny reniranon’ i Rhin.

Tamin' ny fahafatesany tamin' ny taona 511 dia ny Fanjakana Merovinjiana dia nozaraina tamin' ny zanany efatra: i Thierry (Theudoricus), i Clodomir (Chlodomer), i Childebert ary i Clotaire (Chlothar).

Ny fiainany manokana
I Childeric I no rainy. Ny vadiny dia Clotilde. Ny zanany dia i Chlodomer, i Chlothar I, i Childebert I, i Theuderic I, ary i Clotilde (Chrodechildis).

Jereo koa 
 Biôgrafia

Rohy ivelany
 Ao amin'i Freebase: 

Biôgrafia

Teraka tamin'ny taona 466
Maty tamin'ny taona 511